گونئی افریقا جمهوریتی روسیا پرزیدنتی ولادیمیر پوتین‌ین بریکس (برزیلیا، روسیا، چین، هیندوستان و گونئی افریقا) لیدئرلر ذیروه توپلانتی‌سینا قاتیلمایاجاغینی آچیقلاییب.
گونئی افریقا جمهور باشقانلیغی پوتین‌ین بریکس ایجلاسیندا ایشتیراکی ایله باغلی آچیقلاما وئریب.
آچیقلامادا روسیا پرزیدنتی پوتین‌ین گونئی افریقا جمهوریتینده کئچیریله‌جک بریکس ایجلاسینا قاتیلمایاجاغی، ایجلاس دا پوتینی روسیا خاریجی ایشلر ناظیری سئرگئی لاورووون تمثیل ائدجگی قئید ائدیلیب.
اولوسلار آراسی جزا محکمه‌سینه (UCM) عضو دؤولت‌لردن بیری کیمی گلن آی بریکس لیدئرلر ذیروه‌سینه ائو صاحیب‌لیگی ائتمه‌یه حاضیرلاشان گونئی افریقا جمهوریتی‌نین روسیا لیدئری پوتین‌ین ساممیته قاتیلاجاغی تقدیرده اونو حبس ائتمک مسئولیتی وار.
قئید ائدک کی، گونئی افریقا جمهوریتی‌نین پرزیدنتی  سیریل رامافوسا بریکس لیدئرلر ذیروه‌سی اوچون اؤلکه‌یه سفر ائدجگی گؤزلنیلن پوتین‌ین اولوسلار آراسی جزا محکمه‌سی‌نین حبس قرارینا اساساً محاربه سببی ساییلا بیلجیینی آچیقلاییب.
